CELEX: 62021TN0161
Language: fi
Date: 2021-03-25 00:00:00
Title: Asia T-161/21: Kanne 25.3.2021 – McCord v. komissio

28.6.2021   
            
            
               FI
            
            
               Euroopan unionin virallinen lehti
            
            
               C 252/26
            
         
      Kanne 25.3.2021 – McCord v. komissio
      (Asia T-161/21)
      (2021/C 252/36)
      Oikeudenkäyntikieli: englanti
      
         Asianosaiset
      
      
         Kantaja: Raymond Irvine McCord (Belfast, Yhdistynyt kuningaskunta) (edustaja: asianajaja C. O’Hare)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan SEUT 263 artiklan nojalla Euroopan komission 29.1.2021 tekemän päätöksen ja/tai antaman asetusehdotuksen, joka koskee Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen (2019/C 384 I/01) (”erosopimus”) Pohjois-Irlantia koskevan pöytäkirjan 16 artiklan soveltamista
               
            
                  —
               
               
                  kumoamaan SEUT 263 artiklan nojalla Euroopan komission päätöksen, joka koskee sitä, ettei sillä ole julkistettua linjausta tai määräystä, jonka mukaan Euroopan komissio kehittää ja julkistaa linjauksen siitä, missä olosuhteissa komissio vetoaa Pohjois-Irlantia koskevan pöytäkirjan 16 artiklaan
               
            
                  —
               
               
                  toteamaan SEUT 265 artiklan nojalla, että Euroopan komissio on laiminlyönyt julkistetun linjauksen tai määräyksen tekemisen koskien sitä, että Euroopan komissio kehittää ja julkistaa linjauksen siitä, missä olosuhteissa komissio vetoaa Pohjois-Irlantia koskevan pöytäkirjan 16 artiklaan
               
            
                  —
               
               
                  velvoittamaan komission korvaamaan kantajalle tästä kanteesta aiheutuneet kuluun mukaan luettuna kaikki valmistelevat oikeudelliset kulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa siihen, että Euroopan komission tekemä päätös ja/tai antama asetusehdotus, joka koskee Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen (1) Pohjois-Irlantia koskevan pöytäkirjan 16 artiklan soveltamista, oli suhteeton ja lainvastainen. Hän esittää lisäksi, että komission on julkistettava tulevaisuudessa linjauksensa Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen Pohjois-Irlantia koskevan pöytäkirjan 16 artiklan soveltamisesta.
      
         (1)  Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehty sopimus (EUVL 2019, CI 384, s. 1).